钦定古今图书集成/理学汇编/经籍典/第089卷 > 《乾坤为天地赋》陆肱
## 钦定古今图书集成/理学汇编/经籍典/第089卷 > 《乾坤为天地赋》陆肱

昔者圣人之作《易》也，以乾为天，以坤为地。于干则资
始群品，在坤乃资生万物。“干”为奇矣，以三而契彼天
经；“坤”盖偶焉，以六而昭乎地纬。尝仰以观其气，俯以
察其区，岂非干者阳也，“坤”者阴乎？于阳乃天之德，于
阴乃地之符，亦犹阳与刚偶，阴与柔俱，于刚乃天之
仪，于柔乃地之枢。况乃取诸物以非真，取诸身而非
据。是则取之上而彖象咸立，取之下而吉凶斯著。元
亨之道，配柔克以同归；光大之名，与沉潜而俱去。于
《干》则易知可察，至健斯全。其运也直，其息也专。为君
而长，为首而先，为马以居要，为男而体元。大矣哉！确
然示《易》，若天之父万物焉。于《坤》则简能可立，至顺为
理。其辟也震，其翕也止。为臣于主，为腹于己为牛以
当用，为女而资始。至矣哉！𬯎然示简，若地之母万物
矣。故能酌此生植，通诸鬼神，究其情于《大壮》，播其义
于《家人》。否以知屈，泰以知伸。授以《复》而其心见，考之
《咸》而其感陈。亦何异分彼混茫，清为天而浊为地。定
其律吕，宫曰“君”而商曰“臣。”既生而太极为初，并用而
三才斯取。彼策也；三百六十，此数也。五十有五，所以
准此。知道采之立言，列之而其象显，演之而其卦繁。
盖动静之二体，总牢笼之众门，斯可谓明覆载之德，
识化育之功。故曰：“尧舜垂衣裳而天下治”，盖取诸干
坤。